<classify> Poulsen aliyewahi kuzifundisha timu hizo na baadaye Taifa Stars, safari hii ameanza kibarua akiwa na timu ya vijana walio chini ya miaka 17 ambao wanajiandaa kushiriki fainali za Afrika zitakazofanyika Madagascar, Juni mwakani.Kwenye mazoezi, Poulsen alionekana akifundisha namna ya kutoa na kupokea pasi mchezaji akiwa kwenye mwendo, zoezi ambalo lilifanyika vizuri kutokana na wachezaji kuonekana kuwa na vipaji.Hata hivyo, ujio wa Poulsen anayesaidiwa na makocha wazawa Bakari Shime na Sebastian Nkoma na kocha wa makipa ni Muharami Mohamed ulimshtua Waziri Mkuu, Kasim Majaliwa na kuhoji imekuwaje amerudi wakati uongozi wa Malinzi ndio ulikatisha mkataba naye na sasa umemrudisha tena.Hata hivyo, haifahamiki kama TFF walimpatia maelezo ya kutosha Waziri Mkuu sababu za kurejeshwa tena kocha huyo.Akizungumza juu ya kambi ya timu hiyo, Kocha Bakari Shime alisema wameita wachezaji 43 ambao walipatikana kwenye mashindano ya Airtel Rising Star na Copa Coca Cola, ambapo watafanya mazoezi kwa wiki mbili.Tutafanya mchujo wabaki wachezaji 25 hivyo watafanya mazoezi kwa wiki mbili kabla ya kufanya mchujo, alisema.  <topic>: MICHEZO 